राखाल तीस साल बाद दिसांगमुख में वापस लौटा है। लोगों में कलह और आपसी फांक देख उसे पीड़ा होती है। नारायण दारोगा तो यही चाहता है। देवकान्त और अतुल के पक्ष में बोलकर वह जैसे अपनी स्थिति स्पुष्ट कर देता है। उसने विवाह नहींकिया है। लेकिन चांदडूबी के जंगलों में हाथियों के बीच रहकर इतनी समझ उसमें जरूर आई है कि औरत को भी हथिनी की तरह सिधाना होता है। अपने अफसर नार्मन साहब से उसने बहुत कुछ सीखा है। रिश्ते में साधन मीरी उसका भतीजा होता है। लेकिन उसके साथ न जाकर वह धर्मानंदी और आरती के साथ खड़ा होता है। देवकान्त के लिए पुलिस द्वारा पकड़े जाने पर सबसे अधिक चिंता उसे उसकी रिहाई की होती है- खासकर लड़की होने के नाते आरती की। चार-पांच दिन वह उनके कारण उपवास करता है और चाय के अलावा कुछ नहींलेता। छूटने पर, बाप-बेटी को पुलिस की हिरासत में रहने की शर्म नहींहै, यह देखकर उसे अच्छा लगता है। एक तरह से वे दोनों ही इस पर अंदर कहीं गर्वित ही थे।